U ponedjeljak će biti održana konstituiraća sjednica Gradskog vijeća Splita, ali se lokalni parlament neće konstituirati, doznaje Slobodna Dalmacija.

Kako doznaju, HDZ i Kerumov HGS su za pregovaračkim stolom odredili da će uzeti još dva tjedna za usaglašavanje detalja dogovorene koalicije pa bi nova sjednica trebala biti zakazana za 17. srpnja.

Tako je dogovoreno između Petra Škorića, čelnika splitskog HDZ-a i Željka Keruma, predsjednika Hrvatske građanske stranke.

Dogovoreno je i da će novi predsjednik Gradskog vijeća biti netko iz HGS-a.

Razlog zbog čega će Veljan Radojković, predstojnik Ureda državne uprave u Splitsko-dalmatinske županiji odgoditi konstituirajuću sjednicu za 17. srpnja je taj što će se HDZ i HGS u sljedećih 10-ak dana dogovoriti nacrt sporazuma o koaliciji, odnosno, usuglasit će svoje stavove i prijedloge programa razvoja Grada Splita, a u tom će se periodu voditi i razgovori oko proračuna koji će se trebati odmah izglasati, piše Slobodna Dalmacija.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr/slobodnadalmacija.hr